Paratë e pista: Dosjet zbulojnë mashtrimin global
Transaksionet e lidhura me banda kriminale, terrositë dhe trafikues droge
Disa dokumente që dolën në shtyp, ngrejnë dyshime serioze se bankat më të mëdha në botë kanë lejuar qarkullimin e dy trilionë dollarëve të lidhura me veprimtari të dyshimta ose mashtrime si pastrimi i parave për grupe kriminale dhe terroristët. Dokumentet që njihen si “Dosja FinCen” përmbajnë më shumë se dy mijë raporte për veprimtari të dyshimta. Raportet i janë dërguar Departamentit amerikan të Thesarit nga banka të ndryshme, duke njoftuar autoritetet për aktivitete të mundshme kriminale nga viti 1999 deri më 2017. Dosja u zbulua nga portali Buzzfeed dhe i është shpërndarë një rrjeti gazetarësh. Dokumentet pretendojnë se banka e madhe britanike HSBC transferoi 80 milionë dollarë nga ShBA në Hong Kong përkundër paralajmërimeve nga autoritetet amerikane për mashtrim. “JP Morgan” transferoi një miliard dollarë përmes një llogarie në Londër që më vonë u zbulua se i përkiste Semion Mogilevich, një bos i mafias ruse në listën e më të kërkuarve të FBI-së. Deutsche Bank akuzohet se transferoi para të pista nga pastrues parash që kishin lidhje me grupe të organizuara kriminale dhe terroristë. Edhe banka “Standard Chartered” dhe banka “Mellon” e Nju Jorkut janë pjesë e dosjes së zbuluar. Të gjitha bankat e përmendura thonë se rastet i përkasin të kaluarës dhe se ato janë në përputhje të plotë me ligjet dhe rregulloret. thotë Joearg Eidendorf, zëdhënës i “Deutsche Bank”. Por pse nuk u ndaluan transaksionet? Eksperti i krimeve financiare, Tom Keatinge, thotë se është e vështirë për bankat të identifikojnë aktivitetet kriminale. , thotë ai. Ai shton se sistemi global për raportim të aktiviteteve të dyshimta financiare nuk i përshtatet qëllimit. , thotë zoti Keatinge. Politika britanike është po ashtu në qendër të vëmendjes. Lubov Chernukhin, që ishte fotografuar afër ish kryeministres Theresa May më 2019, dhuroi 2.2 milion dollarë për Partinë Konservatore. Dosjet zbulojnë se burri i saj është financuar në mënyrë të fshehtë nga Suleyman Kerimov, një oligark rus nën sanksione amerikane, që ka lidhje të forta me Presidentin Vladimir Putin. Donacioni i zonjës Chernukhin ishte i ligjshëm dhe i deklaruar. Transparency International vlerëson se 100 miliardë dollarë në formë parash të pista qarkullojnë çdo vit në Londër. thotë Tom Keatinge nga Qendra për Krime Financiare dhe Studime të Sigurisë. Zoti Keatinge thotë se ndryshe nga pretendimet e bankave, aktiviteti kriminal financiar vazhdon të ndodhë në shkallë të gjerë. Ai këshillon qeveritë dhe institucionet financiare të bëjnë shumë më shumë për ta penguar këtë dukuri.